Η επίδραση ενός προγράμματος δημιουργικής απασχόλησης στην επικοινωνία και την κοινωνική συμπεριφορά ατόμων με Διαταραχές Αυτιστικού Φάσματος
Creators: name: Μπρούπη, Αλεξάνδρα Ελευθερία Αναστασίου
Publisher: name: Aristotle University of Thessaloniki
Year: 2022
Subjects: Διαταραχές Αυτιστικού Φάσματος
Άσκηση
Επικοινωνία
Autism Spectrum Disorders
Exercise
Communication

description: Οι Διαταραχές Αυτιστικού Φάσματος (ΔΑΦ) εμποδίζουν το άτομο να κατανοεί σωστά όσα βλέπει, όσα ακούει και όσα αισθάνεται με αποτέλεσμα τη δημιουργία σοβαρών δυσκολιών στην επικοινωνία, τη συμπεριφορά και τις κοινωνικές σχέσεις. Σκοπός της παρούσας μελέτης ήταν να διερευνήσει την επίδραση ενός προγράμματος δημιουργικής απασχόλησης στην επικοινωνία και την κοινωνική συμπεριφορά ατόμων με ΔΑΦ. Στη μελέτη, η οποία πραγματοποιήθηκε σε Κέντρο Δημιουργικής Απασχόλησης Ατόμων με Αναπηρία (ΚΔΑΠ ΜΕΑ), συμμετείχαν 18 άτομα με ΔΑΦ (9 άρρενα και 9 θήλεα) ηλικίας 6-22 ετών, τα οποία χωρίστηκαν τυχαία σε ομάδα ελέγχου (ΟΕ) (n=8) και σε ομάδα παρέμβασης (ΟΠ) (n=10). Ως εργαλείο μέτρησης χρησιμοποιήθηκε το Social Communication Questionnaire. Οι μετρήσεις πραγματοποιήθηκαν πριν την έναρξη και μετά την ολοκλήρωση του προγράμματος παρέμβασης. Η ΟΠ συμμετείχε σε ένα ειδικά σχεδιασμένο για τη μελέτη πρόγραμμα, το οποίο διήρκησε συνολικά 12 εβδομάδες, με συχνότητα 3 συνεδριών ανά εβδομάδα, και διάρκειας 2 ωρών (120΄) ανά συνεδρία για κάθε συμμετέχοντα. Το πρωτόκολλο παρέμβασης περιλάμβανε δύο επιμέρους προγράμματα διάρκειας 60 λεπτών το καθένα, των Εικαστικών Τεχνών και της Προσαρμοσμένης Φυσικής Αγωγής, αντίστοιχα. Η ΟΕ, για το χρονικό διάστημα που πραγματοποιήθηκε η παρούσα έρευνα, συμμετείχε κανονικά στις καθημερινές της δραστηριότητες, είτε αυτές γίνονταν σε εκπαιδευτικό, είτε σε θεραπευτικό πλαίσιο. Από τα αποτελέσματα φάνηκε ότι, μεταξύ αρχικής και τελικής μέτρησης, η ΟΠ παρουσίασε στατιστικά σημαντικές διαφορές στην επικοινωνία και την κοινωνική συμπεριφορά, καθώς και στη σύγκριση με την ΟΕ. Οι συμμετέχοντες στη μελέτη με σ. Asperger παρουσίασαν στατιστικά σημαντικές διαφορές σε σύγκριση με εκείνους με αυτιστική διαταραχή, ενώ δεν παρατηρήθηκαν στατιστικά σημαντικές διαφορές σχετικά με το φύλο και την ηλικία των συμμετεχόντων. Στην ΟΕ δεν παρατηρήθηκαν στατιστικά σημαντικές διαφορές μεταξύ της αρχικής και της τελικής μέτρησης. Συμπεραίνεται ότι ένα πρόγραμμα συνδυασμού δημιουργικής απασχόλησης και προσαρμοσμένης άσκησης το οποίο εφαρμόσθηκε σε δομή ΚΔΑΠ ΜΕΑ είχε θετική επίδραση σε σημαντικούς τομείς της επικοινωνίας και της συμπεριφοράς ατόμων με ΔΑΦ.
description: Autism Spectrum Disorders (ASD) prevent a person from properly understanding what he sees, hears and feels, resulting in serious difficulties in communication, behavior and social relationships. The purpose of this study was to investigate the effect of a combined creative activity and exercise program on the communication and social behavior of people with ASD. The research was conducted in a Creative Employment Center of People with Disabilities (KDAP MEA) and the sample consisted of 18 participants with ASD divided randomly into a control group (CG) (n = 8) and an intervention group (IG) (n = 10). The Social Communication Questionnaire (SCQ) was used prior and after the implementation of the intervention program. Intervention group participants attended a program especially designed for this study, for 12 weeks at a frequency of 3 sessions per week, 120 minutes each session. The intervention protocol included 2 following programs of 60 minutes each, for Visual Arts and Adapted Physical Education respectively. CG subjects followed their daily routine activities, with no participation in the intervention program whatsoever and they only completed the SCQ prior and after the program. According to pre- and post- measurements, IG exhibited statistically significant improvements in communication skills and social behavior, compared to the results of the CG where no differences were observed between the initial and final measurement. Furthermore, participants with Asperger syndrome showed a higher improvement rate compared to participants with autism, while no statistically significant differences were noticed concerning gender and age of the participants. In conclusion, a combined program of creative activity and adapted exercise produces positive results in the important areas of communication and social behavior of people with ASD.